குடகின் குலமகள் காவிரிப்பெண் ஓடோடி வருகிறாள். அவளின் வருகை கண்ணுக்கெட்டா கரைகொண்ட கடலையே அதிர செய்கிறது. காவிரி தன் பரப்பை விரித்து, தான் வரும் பாதையில் செழிப்பை விதைத்து ஓடோடி வந்துகொண்டு இருக்கிறாள். இவளின் வேகத்திற்கு ஈடுதர இயலாது ஆங்காங்கே கரை ஒதுங்குகின்றன காவிரியில் குளிக்க குதித்த இலை, தழைகளும், மரத்துண்டுகளும். ஆனாலும் அவளின் வேகம் சற்றும் குறையவில்லை, தான் கொண்ட காதலை, முழுவேகத்துடன் தன் காதலனிடம் சொல்லிவிடும் நோக்குடன், நாணமற்ற பேதை போல், அப்பப்பா ஆனாலும் இந்த காவிரிக்கு இத்தனை வேகம் ஆகாது.